钦定古今图书集成/历象汇编/乾象典/第033卷 > 明章潢图书编 > 《日中乌赋》〈以辉光映出楼迹在中为韵〉康僚
## 钦定古今图书集成/历象汇编/乾象典/第033卷 > 明章潢图书编 > 《日中乌赋》〈以辉光映出楼迹在中为韵〉康僚

相彼乌矣，超然莫同，不振羽于域上，自呈形于日中。
仪凤肯惭，信五色而都混。高天已及，岂三年之始冲。
懿此生成，贯乎今昔。东西必随于运动，升降宁离于
赫奕。俯黄人而更助金光，映王字而偏疑鸟迹。既乃
腾陵霄汉，披拂云霓，那楚幕而堪处，匪霜台之足栖。
分明而不似笼中，固非仙鹤；髣髴而还如镜里，岂是
山鸡。曷九雏之莫对，乃三足而常在。黑羽虽同于不
黔，白头讵得而终待。始来何地，谁见入于重轮；爰止
何年，孰可闻于真宰。徒讶其炜炜煌煌，形标翼张。纵
横弄色，宛转和光。风起而遥疑飞动，烟含而杳若潜
藏。足令人子闲窥，因寄情于反哺；日官频测，空怀望
于殊祥。嘉其霭尔无匹，裒然斯出鸣“琴安得写其啼，
流火焉能变其质。”复不知见也何期，隐也奚归。有咸
池兮饮不饮，有蟠桃兮依不依。谁使梯航景象，沐浴
光辉。炫晃乎清昼，优游乎翠微。靡愿稻粮，志士留之
而莫得；无猜弹射，夸父惊之而不飞。客有指寥廓之
仪形，访前时之歌咏。且彼素姿神异，赤羽辉映。不为
阴骘之符，盖本阳精之命。今“仁风已扇，孝理方盛。乌
之灵兮，得不降休而瑞。”圣